Lav et referat af nedenstående tekst:

Tekst:
Johannes V. Jensens fødehjem i Farsø står foran en udbygning til 6 millioner kroner. En tilbygning der vil gøre det muligt at fortælle hele historien om den nordjyske modtager af Nobels Litteraturpris på ét sted. - Det vil blive et center for Johannes V. Jensens forfatterskab. Uden tilbygningen frygter jeg at det hele bliver spredt for alle vinde, siger Jens Munk-Christensen, der er formand for Johannes V. Jensens museums støtteforening. Projektet er ude i sin anden licitationsrunde, fordi den første blev alt for dyr. EU har netop givet 1 million ekstra til byggeriet, så EU i alt giver 3 millioner kroner. Der er indtil videre afsat knap 2,5 millioner kroner fra kommune og fonde - så der mangler stadig en halv million. - Hvis licitation i morgen viser at vi ikke kan bygge for 6 millioner kroner, så er der altid en risiko for at politikerne siger nej til projektet, siger Birgitte Juhl, Udviklingsdirektør, Vesthimmerlands Kommune. - Det vil jeg kalde en katastrofe. Nu har vi en modtager af nobels litteraturpris, så skal vi da også markere det ordenligt, siger Jens Munk-Christensen., Det er netop stedet hvor den prisvindende litteratur er skabt - nemlig arbejdsværelset. Der skal skabes plads til. I dag er den stuvet sammen i kældrene under nationalmuseet. - Kommer tilbygningen, så får vi også arbejdsværelset, siger Jens Munk-Christensen. Det er det lokale Arkitekterne Himmerland i Farsø, der har tegnet tilbygningen. Den har form som en spiral med udgangspunkt i Johannes V. Jensens arbejdsværelse. - Det ser rigtigt flot ud. Alle de steder vi har vist det frem kalder de byggeriet for et kunstværk, siger Jens Munk-Christensen. Vesthimmerlands Kommune er bygherre og museet er endnu et kulturbyggeri, der skal gøre vesthimmerland attraktiv at bo I og tiltrække turister. - Så vil folk jo få øjnene op for, at der er født en af verdens største forfattere i vores kommune, siger Birgitte Juhl.

Referat:
I morgen er der licitation på en tilbygningen til Johannes V. Jensens fødehjem i Farsø. EU har givet godt 3 millioner kroner til projektet, der alligevel stadig mangler penge.